Etter reisingen i Europa ble han hoffjunker i 1655, en jobbtittel man gir til adelige når de arbeider ved hoffet. Så var han noen år i det militære, 1657–1659 som rittmester ved kongens «livregiment» (Den Kongelige Livgarde) under Karl Gustav-krigene, da faren (Ove) satt fengslet på Malmøhus. I 1658 hadde han vært utnevnt til «oberstvaktmester» ved det «Søndenfjeldske Armee», som holdt til i sørlige deler av dagens Norge. Fra 1659 var han major i Norge og i 1661 med på å signere en suverensakt (Enevoldsarveregjeringsakten).